CELEX: 32020R1322
Language: hu
Date: 2020-09-23 00:00:00
Title: A Bizottság (EU) 2020/1322 rendelete (2020. szeptember 23.) az 1881/2006/EK rendeletnek az egyes élelmiszerekben előforduló 3-monoklór-propán-diol (3-MCPD), 3-MCPD-zsírsavészterek és glicidil-zsírsavészterek felső határértékei tekintetében történő módosításáról (EGT-vonatkozású szöveg)

24.9.2020   
               
               
                  HU
               
               
                  Az Európai Unió Hivatalos Lapja
               
               
                  L 310/2
               
            
         A BIZOTTSÁG (EU) 2020/1322 RENDELETE
         (2020. szeptember 23.)
         az 1881/2006/EK rendeletnek az egyes élelmiszerekben előforduló 3-monoklór-propán-diol (3-MCPD), 3-MCPD-zsírsavészterek és glicidil-zsírsavészterek felső határértékei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
         mivel:
         
                     (1)
                  
                  
                     Az 1881/2006/EK bizottsági rendelet (2) az élelmiszerekben előforduló egyes szennyező anyagok vonatkozásában felső határértékeket határoz meg. E rendelet melléklete a 3-monoklór-propán-diol (3-MCPD) és a glicidil-zsírsavészterek felső határértékeit határozza meg.
                  
               
                     (2)
                  
                  
                     2017. november 21-én az Európai Élelmiszerbiztonsági Hatóságnak az élelmiszerláncba bekerülő szennyező anyagokkal foglalkozó tudományos testülete (a továbbiakban: CONTAM) tudományos szakvéleményt (3) fogadott el az általa 2016-ban közzétett, a 3-monoklór-propán-diol (a továbbiakban: 3-MCPD) és annak zsírsavészterei élelmiszerekben való előfordulásának az emberi egészségre gyakorolt kockázatairól szóló értékelés (4) naprakésszé tételéről, tekintettel arra, hogy a tolerálható napi bevitel megállapítása tekintetében az élelmiszer-adalékanyagokkal foglalkozó közös FAO/WHO szakértői bizottság és a szennyező anyagokról szóló jelentés (5) eltérő tudományos álláspontot képvisel.
                  
               
                     (3)
                  
                  
                     A 3-MCPD és zsírsavészterei tekintetében a CONTAM 2 μg/testtömegkilogramm/nap csoportos tolerálható napi beviteli értéket állapított meg. A testület megjegyezte, hogy ezen érték túllépésére a felnőtt lakosság körében nem kerül sor. A nagy mennyiséget fogyasztó fiatalabb korcsoportoknál és különösen a csak tápszerrel táplált csecsemők esetében azonban a tolerálható napi bevitel kismértékű túllépése volt megfigyelhető.
                  
               
                     (4)
                  
                  
                     A 3-MCPD és zsírsavészterei a növényi olajok finomítása során keletkező szennyező anyagok. Ezért indokolt felső határértékeket megállapítani a végső fogyasztók számára forgalmazott vagy élelmiszer-összetevőként való felhasználásra szánt növényi olajokban és zsírokban található 3-MCPD-re és zsírsavésztereire vonatkozóan. Mivel a szűz olívaolajok nem tartalmaznak glicidil-zsírsavésztereket, 3-MCPD-t, illetve annak zsírsavésztereit, helyénvaló úgy rendelkezni, hogy sem a 3-MCPD-re és annak zsírsavésztereire vonatkozó új felső határértékek, sem a glicidil-zsírsavészterekre vonatkozó jelenlegi felső határértékek ne vonatkozzanak a szűz olajokra.
                  
               
                     (5)
                  
                  
                     Tekintettel azonban a csecsemők és kisgyermekek egészségével kapcsolatos lehetséges kockázatokra, indokolt szigorúbb felső határértéket megállapítani a bébiételek előállítására és a csecsemők és kisgyermekek számára készített, feldolgozott gabonaalapú élelmiszerek előállítására szánt növényi olajok és zsírok tekintetében.
                  
               
                     (6)
                  
                  
                     A csecsemők és kisgyermekek egészségét érintő mindennemű kockázat kizárása érdekében, valamint különös tekintettel a kizárólag anyatej-helyettesítő tápszerrel táplált csecsemők 3-MCPD-nek és annak zsírsavésztereinek való lehetséges expozíciójára, indokoltnak tűnik szigorú, kimondottan az anyatej-helyettesítő tápszerekre, az anyatej-kiegészítő tápszerekre, valamint a csecsemők és kisgyermekek számára készített, speciális gyógyászati célra szánt élelmiszerekre vonatkozó felső határértékeket megállapítani, attól függően, hogy az említett termékeket porként vagy folyékony formában hozzák-e forgalomba.
                  
               
                     (7)
                  
                  
                     Mivel a tolerálható napi bevitel kismértékű túllépése nemcsak a kizárólag tápszerrel táplált csecsemőknél, hanem a nagy mennyiséget fogyasztó fiatalabb korcsoportoknál is megfigyelhető volt, helyénvaló ugyanezt a szigorú határértéket alkalmazni a kisgyermekeknek szánt tápszerek esetében is, mivel ezeket a tápszereket a 3 évnél fiatalabb gyermekek is fogyasztják. Emellett helyénvaló az anyatej-helyettesítő tápszerekben és az anyatej-kiegészítő tápszerekben található glicidil-zsírsavészterekre jelenleg érvényes felső határértéket a kisgyermekeknek szánt tápszerekre is kiterjeszteni.
                  
               
                     (8)
                  
                  
                     Ezenkívül a közelmúltban egyes tudományos publikációk és bizonyos előfordulási adatok alapján nyilvánvalóvá vált, hogy a halolaj és a más tengeri élőlényekből származó olajok is tartalmazhatnak nagy mennyiségben glicidil-zsírsavésztereket, 3-MCPD-t és annak zsírsavésztereit. Az emberi egészség magas szintű védelmének biztosítása érdekében helyénvaló felső határértéket megállapítani a halolajban és a más tengeri élőlényekből származó olajokban található glicidil-zsírsavészterekre, 3-MCPD-re és annak zsírsavésztereire vonatkozóan.
                  
               
                     (9)
                  
                  
                     Az élelmiszer-vállalkozóknak elegendő időt kell biztosítani arra, hogy termelési folyamataikat hozzá tudják igazítani a rendelkezésekhez, ezért helyénvaló arról rendelkezni, hogy a 3-MCPD és zsírsavészterei tekintetében megállapított felső határértékek, valamint a kisgyermekeknek szánt tápszerekben, a halolajban és a más tengeri élőlényekből származó olajokban található glicidil-zsírsavészterek tekintetében megállapított új felső határértékek csak 2021. január 1-jétől legyenek alkalmazandók. Helyénvaló továbbá lehetővé tenni, hogy a 3-MCPD és zsírsavészterei tekintetében megállapított felső határértékeknek meg nem felelő, az említett időpont előtt forgalomba hozott termékek a minőségmegőrzési vagy fogyaszthatósági idő lejártáig forgalomban maradhassanak. Tekintettel azonban arra, hogy a glicidil-zsírsavészterek genotoxikus karcinogén anyagok, és jelenlétük ezért nagyobb közegészségügyi kockázatot jelent, a glicidil-zsírsavészterek tekintetében megállapított új felső határértékeknek meg nem felelő azon termékek, amelyeket 2021. január 1. előtt hoznak forgalomba, csak korlátozott ideig maradhatnak forgalomban.
                  
               
                     (10)
                  
                  
                     Az 1881/2006/EK rendeletet ezért ennek megfelelően módosítani kell.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1881/2006/EK rendelet melléklete e rendelet mellékletének megfelelően módosul.
         
         
            2. cikk
            Az 1881/2006/EK rendelet mellékletének 4.2.1. és 4.2.2. pontjában említett azon halolajok és egyéb tengeri élőlényekből származó olajok, valamint a szóban forgó melléklet 4.2.3. és 4.2.4. pontjában említett, kisgyermekeknek szánt azon tápszerek, amelyeket 2021. január 1. előtt jogszerűen hoztak forgalomba, 2021. június 30-ig forgalomban maradhatnak.
            Az 1881/2006/EK rendelet mellékletének 4.3. pontjában felsorolt, 2021. január 1. előtt jogszerűen forgalomba hozott élelmiszerek a minőségmegőrzési vagy a fogyaszthatósági idejük lejártáig forgalomban maradhatnak.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 37., 1993.2.13., 1. o.
         
         
            (2)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
         
            (3)  EFSA CONTAM Panel (az EFSA élelmiszerláncba bekerülő szennyező anyagokkal foglalkozó tudományos testülete), 2018. Scientific opinion on the update of the risk assessment on 3-monochloropropane diol and its fatty acid esters (Tudományos szakvélemény a 3-monoklór-propán-diol és annak zsírsavészterei kockázatértékelésének naprakésszé tételéről). EFSA Journal 2018;16(1):5083, 48. o. https://doi.org/10.2903/j.efsa.2018.5083
         
            (4)  EFSA CONTAM Panel (az EFSA élelmiszerláncba bekerülő szennyező anyagokkal foglalkozó tudományos testülete), 2016. Scientific opinion on the risks for human health related to the presence of 3- and 2-monochloropropanediol (MCPD), and their fatty acid esters, and glycidyl fatty acid esters in food (Tudományos szakvélemény a 3- és 2-monoklór-propán-diol [MCPD] és azok zsírsavészterei, valamint a glicidil-zsírsavészterek élelmiszerekben való előfordulásának az emberi egészségre gyakorolt kockázatairól). EFSA Journal 2016;14(5):4426, 159. o. doi:10.2903/j.efsa.2016.4426.
         
            (5)  Safety evaluation of certain contaminants in food (Az élelmiszerekben előforduló egyes szennyező anyagok biztonsági értékelése). WHO Food Additives Series, No. 74, 2018 (a WHO élelmiszer-adalékanyagokkal foglalkozó sorozatának 74. száma, 2018). Toxicological Monographs 19 bis of the 83rd meeting.
         http://apps.who.int/iris/bitstream/handle/10665/276868/9789241660747-eng.pdf?ua=1
      
      
         
            MELLÉKLET
            Az 1881/2006/EK rendelet melléklete 4. szakaszának – „3-monoklór-propán-diol (3-MCPD) és glicidil-zsírsavészterek” – a helyébe a következő szöveg lép:
            
               „4. szakasz: 3-monoklór-propán-diol (3-MCPD), 3-MCPD-zsírsavészterek és glicidil-zsírsavészterek
               
                           Élelmiszerek (1)
                           
                        
                        
                           Felső határérték (μg/kg)
                        
                     
                           4.1.
                        
                        
                           
                              3-monoklór-propán-diol (3-MCPD)
                           
                        
                        
                            
                        
                     
                           4.1.1.
                        
                        
                           Hidrolizált növényi fehérje (30)
                           
                        
                        
                           20
                        
                     
                           4.1.2.
                        
                        
                           Szójaszósz (30)
                           
                        
                        
                           20
                        
                     
                           4.2.
                        
                        
                           
                              Glicidil-zsírsavészterek, glicidolként kifejezve
                           
                        
                        
                            
                        
                     
                           4.2.1.
                        
                        
                           A végső fogyasztók számára forgalomba hozott vagy élelmiszer-összetevőként való felhasználásra szánt növényi olajok és zsírok, halolajok és egyéb tengeri élőlényekből származó olajok, a 4.2.2. pontban említett élelmiszerek és a szűz olívaolajok kivételével  ((*))
                           
                        
                        
                           1 000  ((***))
                           
                        
                     
                           4.2.2.
                        
                        
                           A bébiételek előállítására és a csecsemők és kisgyermekek számára készült, feldolgozott gabonaalapú élelmiszerek előállítására szánt növényi olajok és zsírok, halolajok és egyéb tengeri élőlényekből származó olajok (3)
                        
                        
                           500  ((***))
                               ((******))
                           
                        
                     
                           4.2.3.
                        
                        
                           Anyatej-helyettesítő tápszerek, anyatej-kiegészítő tápszerek, csecsemők és kisgyermekek számára készített, speciális gyógyászati célra szánt élelmiszerek (3)
                              (29) és kisgyermekeknek szánt tápszerek (29)
                               ((**)) (por formájában)
                        
                        
                           50  ((***))
                           
                        
                     
                           4.2.4.
                        
                        
                           Anyatej-helyettesítő tápszerek, anyatej-kiegészítő tápszerek, csecsemők és kisgyermekek számára készített, speciális gyógyászati célra szánt élelmiszerek (3)
                              (29) és kisgyermekeknek szánt tápszerek (29)
                               ((**)) (folyékony formában)
                        
                        
                           6,0  ((***))
                           
                        
                     
                           4.3.
                        
                        
                           
                              3-monoklór-propán-diol (3-MCPD) és 3-MCPD-zsírsavészterek összesen, 3-MCPD-ként kifejezve
                               ((****))
                           
                        
                        
                            
                        
                     
                           4.3.1.
                        
                        
                           A végső fogyasztók számára forgalomba hozott, vagy pedig az alábbi kategóriákba tartozó élelmiszerek összetevőiként való felhasználásra szánt növényi olajok és zsírok, halolajok és egyéb tengeri élőlényekből származó olajok, a 4.3.2. pontban említett élelmiszerek és a szűz olívaolajok kivételével  ((*)):
                           
                                       —
                                    
                                    
                                       kókuszdióból, kukoricából, repcemagból, napraforgóból, szójababból és pálmamagból nyert olajok és zsírok, (finomított és szűz olívaolajból álló) olívaolajok  ((*)), valamint olajoknak és zsíroknak kizárólag ebbe a kategóriába tartozó olajokkal és zsírokkal való keverékei;
                                    
                                 
                        
                           1 250 
                        
                     
                           
                                       —
                                    
                                    
                                       egyéb növényi olajok (beleértve az olívapogácsa-olajat is  ((*))), halolajok és egyéb tengeri élőlényekből származó olajok, valamint olajoknak és zsíroknak kizárólag ebbe a kategóriába tartozó olajokkal és zsírokkal való keverékei;
                                    
                                 
                        
                           2 500 
                        
                     
                           
                                       —
                                    
                                    
                                       a fent említett két kategóriába tartozó olajok és zsírok keverékei.
                                    
                                 
                        
                           ---  ((*****))
                           
                        
                     
                           4.3.2.
                        
                        
                           A bébiételek előállítására és a csecsemők és kisgyermekek számára készült, feldolgozott gabonaalapú élelmiszerek előállítására szánt növényi olajok és zsírok, halolajok és egyéb tengeri élőlényekből származó olajok (3)
                        
                        
                           750 ((******))
                           
                        
                     
                           4.3.3.
                        
                        
                           Anyatej-helyettesítő tápszerek, anyatej-kiegészítő tápszerek, csecsemők és kisgyermekek számára készített, speciális gyógyászati célra szánt élelmiszerek (3)
                              (29) és kisgyermekeknek szánt tápszerek (29)
                               ((**)) (por formájában)
                        
                        
                           125  ((*******))
                           
                        
                     
                           4.3.4.
                        
                        
                           Anyatej-helyettesítő tápszerek, anyatej-kiegészítő tápszerek, csecsemők és kisgyermekek számára készített, speciális gyógyászati célra szánt élelmiszerek (3)
                              (29) és kisgyermekeknek szánt tápszerek (29)
                               ((**)) (folyékony formában)
                        
                        
                           15  ((*******))
                           
                        
                     
            
               ((*))  A mezőgazdasági termékpiacok közös szervezésének létrehozásáról és a 922/72/EGK tanácsi rendelet, a 234/79/EK tanácsi rendelet, az 1037/2001/EK tanácsi rendelet és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet (HL L 347., 2013.12.20., 671. o.) VII. mellékletének VIII. részében meghatározottak szerint.
            
               ((**))  A »kisgyermeknek szánt tápszerek« kisgyermekeknek szánt tejalapú italok és hasonló, fehérjealapú termékek. Ezek a termékek nem tartoznak az (EU) 609/2013 rendelet hatálya alá (A Bizottság jelentése az Európai Parlamentnek és a Tanácsnak a kisgyermekeknek szánt tápszerekről (COM/2016/0169 final)) (https://eur-lex.europa.eu/legal-content/HU/TXT/PDF/?uri=CELEX:52016DC0169&qid=1559628885154&from=HU)
            
               ((***))  A halolaj és a más tengeri élőlényekből származó olajok, valamint a kisgyermekeknek szánt tápszerek tekintetében a felső határértékek 2021. január 1-jétől alkalmazandók.
            
               ((****))  A felső határértékek 2021. január 1-jétől alkalmazandók.
            
               ((*****))  A keverék összetevőiként felhasznált olajoknak és zsíroknak meg kell felelniük az olaj és zsír tekintetében megállapított felső határértéknek. Ezért a keverékben előforduló 3-monoklór-propán-diol (3-MCPD) és 3-MCPD-zsírsavészterek 3-MCPD-ként kifejezett összegének a szintje nem haladhatja meg az 1881/2006/EK rendelet 2. cikke (1) bekezdése c) pontjának megfelelően kiszámított szintet. Amennyiben az illetékes hatóság és (a keveréket nem előállító) élelmiszer-vállalkozó számára nem ismert a mennyiségi összetétel, a keverékben található 3-MCPD és 3-MCPD-zsírsavészterek 3-MCPD-ként kifejezett összege semmilyen esetben sem haladhatja meg a 2500 μg/kg-ot.
            
               ((******))  Ha a termék azonos vagy különböző botanikai eredetű olajok vagy zsírok keveréke, a felső határérték a keverékre vonatkozik. A keverék összetevőiként felhasznált olajoknak és zsíroknak meg kell felelniük az olaj és zsír tekintetében a 4.3.1. pontban megállapított felső határértéknek.
            
               ((*******))  A felső határértéket felül kell vizsgálni, hogy az alkalmazás kezdőnapjától számított 2 éven belül adott esetben csökkenthető legyen.”